การวิจัยและพัฒนา

บริษัท อีโนเว รับเบอร์ (ประเทศไทย) จำกัด (มหาชน) ได้จ้างให้บริษัท ไออาร์ซี (เอเชีย)
รีเสิร์ช จำกัด ซึ่งถือหุ้นโดยบริษัท อีโนเว รับเบอร์ (ประเทไทย) จำกัด (มหาชน) 99.99%
เป็นผู้ดำเนินการทำการวิจัยและพัฒนาการใช้สารโพลีเมอร์ และยางธรรมชาติโดยมีผลิตภัณฑ์หลัก3
ประเภท คือ

1. วิจัยและพัฒนาผลิตภัณฑ์ยางนอกรถจักรยานยนต์

2. วิจัยและพัฒนาผลิตภัณฑ์ยางในรถจักรยานยนต์

3. วิจัยและพัฒนาผลิตภัณฑ์ยางเพื่อใช้ในอุตสาหกรรมยานยนต์และอุตสาหกรรมอื่น

ในการวิจัยและพัฒนาของบริษัทนั้น บริษัทได้มีการวิจัยและพัฒนาร่วมกับกับบริษัท อิโนแอค
อีลาสโตเมอร์ จำกัดประเทศญี่ปุ่น(IEC)
ทั้งนี้เป็นการศึกษาถึงความเป็นไปได้ในเรื่องของเทคโนโลยีในการผลิต
คุณภาพและการจัดหาวัตถุดิบที่ต้องการใช้ รวมทั้งความต้องการของตลาดในผลิตภัณฑ์ที่วิจัยพัฒนา
นอกจากนี้ในการวิจัยพัฒนาผลิตภัณฑ์ของบริษัท บริษัทฯจะให้ความสำคัญทั้งผลิตภัณฑ์เดิมที่มีอยู่
และผลิตภัณฑ์ใหม่ที่บริษัทยังไม่เคยวิจัยและพัฒนามาก่อนดังมีรายละอียดดังต่อไปนี้

สายผลิตภัณฑ์ยางนอก-ยางใน รถจักรยานยนต์

การวิจัยและพัฒนาผลิตภัณฑ์ยังคงเน้นความต้องการของลูกค้าเป็นหลัก โดยแบ่งลูกค้าออกเป็น 3 กลุ่ม
คือ กลุ่มลูกค้าโรงงานประกอบภายในประเทศ (Original Equipment Market) ,
กลุ่มลูกค้าตลาดทดแทน (Replacement market) และกลุ่มลูกค้าต่างประเทศ
ในกลุ่มลูกค้าต่างประเทศนี้จะรวมทั้งตลาดโรงงานประกอบรถจักรยายนต์ และตลาดทดแทน

สำหรับในรอบปีที่ผ่านมาการแข่งขันทางด้านคุณภาพ ราคา และการส่งมอบ
รวมทั้งบริการหลังการขายมีสภาวะการณ์ที่สูงมาก ทำให้การวิจัยและพัฒนาเน้นไปที่คุณภาพ
และต้นทุนการผลิตเป็นหลัก
และในสภาวะการณ์แข่งขันที่สูงเช่นนี้ทำให้การออกแบบยังคงเน้นหนักเป็นพิเศษตลอดจนการขยายตัวทางการส่งออกที่มีสัดส่วนเพิ่มสูงขึ้น
ยังคงมีความจำเป็นที่ต้องพัฒนาการออกแบบผลิตภัณฑ์
อีกทั้งในปีที่ผ่านมาได้มีการเน้นเป็นพิเศษสำหรับการบุกตลาดยุโรปอย่างจริงจัง
โดยมีการพัฒนาผลิตภัณฑ์ในรถสกูตเตอร์มากขึ้น เนื่องจากเป็นผลิตภัณฑ์ที่เราสามารถแข่งขันได้

ผลิตภัณฑ์ยางนอก

บริษัทฯได้มีการออกแบบผลิตภัณฑ์ให้กับลูกค้าโรงงานประกอบรถจักรยานยนต์ เช่น Honda ,
Yamaha , Suzuki , Kawasaki และ Cagiva รวมทั้ง Tiger
นอกจากนี้ในส่วนตลาดทดแทนการพัฒนาผลิตภัณฑ์ยางนอกภายใต้ชื่อ IRC IZR Eagle Grip NR 73
ได้รับความนิยมสูงสุดในกลุ่มวัยรุ่น และสำหรับนักแข่งทางตรง (Drag Bike)
ก็มีความนิยมเช่นกันเพราะทางบริษัทฯได้ผลิตออกมาทั้งหมด 3 ขนาดด้วยกัน ภายใต้รหัส “KING OF
DRAG”

นอกจากนี้ได้เน้นการพัฒนาผลิตภัณฑ์อย่างต่อเนื่อง
โดยในตลาดทดแทนได้ออกแบบผลิตภัณฑ์รุ่นล่าสุดภายใต้รหัสร้อน “IRC T-SPEC” ขับขี่ได้ง่าย
คล่องตัว และปลอดภัย

ในส่วนตลาดต่างประเทศได้เน้นเป็นพิเศษในส่วนทำการวิจัยและพัฒนาเพื่อเข้าสู่ตลาด ยุโรป

โดยเน้นไปที่ตลาดโรงงานประกอบและตลาดทดแทน ในยางรถสกูตเตอร์ขนาดใหญ่
และนอกจากนี้ยังเน้นไปที่ตลาดรถมอเตอร์ไซด์ขนาดมากกว่า 250 CC ขึ้นไปอีกด้วย

 ผลิตภัณฑ์ยางใน

หลังจากที่ได้ผลิตและออกแบบผลิตภัณฑ์ที่ทำมาจากยางสังเคราะห์แล้ว
ในปีที่ผ่านมาได้ออกแบบผลิตภัณฑ์ที่มีขนาดหลากหลายมากขึ้น
เพื่อไปครอบคลุมถึงผลิตภัณฑ์ยางนอกทุกขนาด และการออกแบบยางในชนิดพิเศษ (Tuff Up Tube)
ยังได้ขยายผลบางส่วนไปสู่ยางรถจักรยาน ทั้งนี้เพื่อตอบสนองความต้องการลูกค้าสูงสุดของลูกค้า
โดยเฉพาะตลาดหลักในประเทศญี่ปุ่น

สำหรับการวิจัยและพัฒนาวัตุดิบที่ใช้สำหรับการผลิตผลิตภัณฑ์ มุ่งเน้นวัตถุดิบที่มีอยู่ในประเทศเป็นหลัก
อาทิเช่น ยางธรรมชาติ , สารต่อเติม (จำพวกแคลเซียมคาร์บอเนต) และเส้นใยผ้าใบ
ที่มีโรงงานในประเทศอยู่แล้ว ทั้งนี้เพื่อก่อให้เกิดประโยชน์สูงสุดในอุตสาหกรรม
และลดการพึ่งพาวัตถุดิบต่างประเทศ
ตลอดจนเป็นการพัฒนาคุณภาพของวัตถุดิบภายในประเทศอย่างต่อเนื่อง

สายผลิตภัณฑ์ชิ้นส่วนยางอุตสาหกรรม

ในช่วงปีที่ผ่านมาทางบริษัทฯได้มีการประกาศยกระดับการผลิตชิ้นส่วนยางอุตสาหกรรม(Industrial
Rubber Goods) เป็น IED (IRC Elastomer Division)
โดยมีเป้าหมายที่จะสามารถผลิตครอบคลุมผลิตภัณฑ์นอกเหนือจากกลุ่มผลิตภัณฑ์ยางทั่วไป
เพื่อเพิ่มช่องทางในตลาดกลุ่มอุตสาหกรรมที่กว้างขวางมากขึ้น เช่น อุตสาหกรรมยานยนต์
อุตสาหกรรมอิเลคโทรนิก หรือ อุตสาหกรรมก่อสร้าง เป็นต้น
โดยบริษัทมุ่งเน้นในการเป็นผู้นำด้านการวิจัยและพัฒนาผลิตภัณฑ์ รวมถึงการศึกษาค้นคว้าข้อมูล
และนำเทคโนโลยีที่ทันสมัยเข้ามา เพื่อรองรับการแข่งขันในตลาดการค้าที่เปิดกว้างมากขึ้น
จึงต้องมีการเตรียมตัวให้พร้อมตลอดเวลา
นอกจากนี้ยังมีการเตรียมหน่วยงานในส่วนการออกแบบเองตามความต้องการของลูกค้า
โดยมีนโยบายในการสร้างความพึงพอใจต่อลูกค้าและดำเนินการวิจัยและพัฒนาอย่างต่อเนื่อง
รวมถึงการปรับปรุงกระบวนการผลิตอย่างมีประสิทธิภาพและเกิดประสิทธิผลสูงสุดด้วยระบบคุณภาพมาตรฐานสากล
ภายใต้พื้นฐานความปลอดภัยของการทำงานและสิ่งแวดล้อมตามนโยบายสิ่งแวดล้อม

ทางบริษัทฯมีเป้าหมายในการวิจัยและพัฒนาการใช้วัตถุดิบชนิดใหม่ๆ
ที่มีราคาถูกและสามารถนำมาใช้ทดแทนวัตถุดิบชนิดเดิมที่ใช้อยู่
โดยคุณสมบัติของผลิตภัณฑ์ยังอยู่ภายใต้มาตรฐานที่กำหนด เพื่อเป็นการลดต้นทุนในการผลิต
รวมถึงการวิจัยและพัฒนาวัตถุดิบเพื่อเพิ่มความสามารถในการผลิตและผลผลิต
ในส่วนของคุณภาพของผลิตภัณฑ์ทางบริษัทจะทำการศึกษาวิจัยและพัฒนาผลิตภัณฑ์ชิ้นส่วนยางให้มีคุณภาพตรงตามความต้องการของลูกค้าและให้อยู่ในมาตรฐานระดับสากล

ในส่วนเครื่องมือเครื่องทดสอบรวมถึงอุปกรณ์ต่างๆของบริษัทฯได้มีการเพิ่มขีดความสามารถสูงขึ้น
รวมทั้งมีความทันสมัยและครบครันมากขึ้น ยกตัวอย่างเช่น
เครื่องวัดขนาดผลิตภัณฑ์โดยใช้ภาพขยาย(Digital Microscope) ซึ่งมีกำลังขยายสูงสุดถึง 3000
เท่า เพื่อเสริมการวัดขนาดที่มีขนาดเล็กมากๆ โดยเครื่องวัดขนาด 3 มิติที่มีอยู่เดิม(CMM)
ไม่สามารถวัดได้
นอกจากนี้ยังมีเครื่องวัดการกระจายตัวของสารเคมีในยาง(Dispersiongrader)เพิ่มเข้ามา
เพื่อช่วยในการค้นคว้าวิจัยในส่วนของการผสมยางเพื่อให้ได้คุณภาพและประสิทธิภาพสูงสุด

ในส่วนของผลิตภัณฑ์ใหม่ๆ ทางบริษัทได้มีส่วนร่วมสนับสนุนการผลิตผลิตภัณฑ์รถรุ่นใหม่ๆ
ที่ออกมาจำหน่ายในตลาด เช่น HONDA (CR-V, CITY รุ่นใหม่, ACCORD Model 2003),
TOYOTA (SOLUNA รุ่นใหม่) เป็นต้น
นอกจากนี้ยังสามารถทำการผลิตผลิตภัณฑ์ยางลูกลอยในถังน้ำมัน(FLOAT VALVE)
ได้เป็นบริษัทแรกในประเทศไทยด้วยซึ่งสามารถทดแทนผลิตภัณฑ์ที่ใช้อยู่ในปัจจุบันที่ต้องนำเข้าเพียงเท่านั้นได้เป็นอย่างดี

  ค่าใช้จ่ายในการวิจัยและพัฒนาระยะ 3 ปีย้อนหลัง

  (หน่วย : พันบาท)

  ------------------------------- ------------- ------------ ------------
  ผลิตภัณฑ์                          ปี 2543        ปี 2544       ปี 2545

  1. ยางนอกรถจักรยานยนต์            15,019.01     18,447.34    27,315.60

  2. ยางในรถจักรยานยนต์             579.02        824.49       1,126.38

  3. ชิ้นส่วนยางอุตสาหกรรม            15,869.51     21,732.10    28,772.96

  รวม                             31,467.54     41,003.93    57,214.94
  ------------------------------- ------------- ------------ ------------